მანგანუმზე მზარდი მოთხოვნიდან გამომდინარე სწორედ ჭიათურა იყო ერთ-ერთი ცენტრი, რომელიც საბჭოთა კავშირისა და აღმოსავლეთ ევროპის ქარხნებს მადნეულით ამარაგებდა. საბჭოთა კავშირის დაშლისა და სახელმწიფოებრივი დამოუკიდებლობის აღდგენის შემდეგ, საქართველოს ეკონომიკამ, რომელიც მჭიდროდ იყო დაკავშირებული მოკავშირე რესპუბლიკებზე, უმძიმესი დარტყმა მიიღო, როდესაც მარტოდმარტო აღმოჩნდა მსოფლიოს ბაზრის პირისპირ. ქვეყანამ განიცადა კატასტროფული ვარდნა შემოსავლებსა და კაპიტალდაბანდებებში. ქვეყანა, რომელიც საბჭოთა კავშირის პერიოდში ყველაზე უფრო მდიდარ რესპუბლიკად მიიჩნეოდა, გადაიქცა ერთ-ერთ ყველაზე უფრო ღარიბ სახელმწიფოდ, რომლის ზრდა 2000-იანი წლების შუა ხანებამდე არ აღდგენილა (ვეიდი. რ, 2016).